Komission ehdotus maataloustuotteiden hintojen vahvistamisesta - Osa III - Säädökset - Ehdotus: NEUVOSTON ASETUS vilja-alan yhteisestä markkinajärjestelystä annetun asetuksen (ETY) N:o 1766/92 muuttamisesta /* KOM/2000/0077 lopull. - CNS 2000/0045 */



Virallinen lehti nro C 086 E , 24/03/2000 s. 0001 - 0002



KOMISSION EHDOTUS maataloustuotteiden hintojen vahvistamisesta - III OSA Säädökset - Ehdotus: NEUVOSTON ASETUS vilja-alan yhteisestä markkinajärjestelystä annetun asetuksen (ETY) N:o 1766/92 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [1], [1] EYVL C ottaa huomioon Euroopan parlamentin lausunnon [2], [2] EYVL C ottaa huomioon talous- ja sosiaalikomitean lausunnon [3], [3] EYVL C sekä katsoo seuraavaa: (1) Neuvoston asetuksen (ETY) N:o 1766/92 [4], sellaisena kuin se on viimeksi muutettuna asetuksella (EY) N:o 1253/1999 [5], 3 artiklan 2 kohdassa säädetään interventiohinnan kuukausittaisista korotuksista. Tämän järjestelmän tavoitteena on ottaa tietyssä määrin huomioon varastointi- ja korkokustannukset viljojen varastoimisesta yhteisössä sekä markkinoiden tarpeita vastaavan varastojen purkamisen välttämättömyys. Yhteisten markkinajärjestelyjen uudistukseen Agenda 2000:ssa sovelletun lähestymistavan mukaisesti ja jotta tuottajat voivat järjestää tuotantonsa useiden vuosien ajaksi, olisi vahvistettava kuukausittaisten korotusten lukumäärä ja määrä ilman aikarajoituksia, sanotun kuitenkaan rajoittamatta tulevaisuudessa mahdollisesti tehtäviä tarkistuksia. [4] EYVL L 181, 1.7.1992, s. 21. [5] EYVL L 160, 26.6.1999, s. 18. (2) Markkinoiden hallinnon helpottamiseksi ja jotta vältetään interventiojärjestelmän soveltamisessa esiintyvät alueelliset vaikeudet, joita edistää eri ostoajankohtien samanaikainen esiintyminen samaan maantieteelliseen alueeseen kuuluvissa naapurimaissa, joissa ilmasto-olot ovat samanlaiset, tämä ajanjakso olisi yhdenmukaistettava yhteisön pohjoisosissa sijaitsevissa maissa. (3) Asetuksen (ETY) N:o 1766/92 muutoksen yhteydessä olisi samalla lainsäädännön yksinkertaistamiseksi ja selkeyttämiseksi kumottava vanhat säännökset, jotka eivät ole ajankohtaisia. (4) Neuvoston komiteamenettelyn osalta vahvistamien säännösten noudattamiseksi asetuksen (ETY) N:o 1766/92 vastaavat säännökset olisi lisäksi muutettava. Koska tämän asetuksen täytäntöönpanemiseksi tarvittavat toimenpiteet ovat menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [6] 2 artiklassa tarkoitettuja hallintotoimenpiteitä, toimenpiteistä olisi päätettävä mainitun päätöksen 4 artiklassa säädettyä hallintomenettelyä noudattaen, [6] EYVL L 184, 17.7.1999, s. 23. ON ANTANUT TÄMÄN ASETUKSEN: 1 artikla Muutetaan asetus (ETY) N:o 1766/92 seuraavasti: 1. Korvataan 3 artiklan 2 kohta seuraavasti: " 2. Interventiohintaa korotetaan kuukausittain liitteessä D olevan taulukon mukaisesti." 2. Korvataan 4 artiklan 2 kohta seuraavasti: " 2. Ostot voidaan tehdä ainoastaan seuraavina ajanjaksoina: - Italiasta, Espanjasta, Kreikasta ja Portugalista 1 päivästä elokuuta 30 päivään huhtikuuta, - muista jäsenvaltioista 1 päivästä marraskuuta 31 päivään toukokuuta." 3. Poistetaan 20 ja 22 artikla. 4. Korvataan 23 artikla seuraavasti: "23 artikla 1. Komissiota avustaa viljan hallintokomitea, joka muodostuu jäsenvaltioiden edustajista ja jonka puheenjohtajana on komission edustaja. 2. Viitattaessa tähän kohtaan sovelletaan päätöksen 1999/468/EY 4 artiklassa säädettyä hallintomenettelyä ja otetaan huomioon mainitun päätöksen 7 artiklan 3 kohta. 3. Päätöksen 1999/468/EY 4 artiklan 3 kohdassa säädetty määräaika vahvistetaan yhdeksi kuukaudeksi." 5. Lisätään seuraava liite D: LIITE D Interventiohintaan sovellettavat kuukausittaiset korotukset >TAULUKON PAIKKA> 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Asetuksen 1 artiklan 2 kohdan sovelletaan kuitenkin 1 päivästä heinäkuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja